GiliGold/VAD_KnessetCorpus huggingface dataset:
ישראל כץ: החוק שלו יגיד, שבהתאם למצב הקיים ולהחלטות שיהיו בנושאים האלה בסך-הכל הוא משדרג מ-ב' ל-א' ומ-א' ל-38%.
ישראל כץ: המימד הגיאוגרפי שאתה נוגע בו מתבטל כבר על-ידיכם בלאו הכי.
ישראל כץ: אם הממשלה לא תאריך בהוראות השעה האלה, לא תהיה התחולה עליהן.
א' ברקן: לא בטוח שבחוק.
ישראל כץ: זה יוגדר כך.
ויצמן שירי: אל תגיד מה יוגדר.
ישראל כץ: עכשיו, אתה סותר את עצמך.
ישראל כץ: עדיף שתשתוק, ואעשה לך את העבודה.
ויצמן שירי: אינני סותר דבר.
אלי גולדשמידט: אני באמצע דיון.
אלי גולדשמידט: יש עוד שני חוקים, ולא אספיק דבר.
אלי גולדשמידט: חבר-הכנסת ישראל כץ, לא אגיע לחוק שלך.
ישראל כץ: הייתי פותר את הבעיה.
ויצמן שירי: יש איזורים אחרים, שיהפכו ל-א'.
אלי גולדשמידט: חבר-הכנסת שירי, אני רוצה שתשקול דבר נוסף, ובזה לבטח הוא לא יטען נושא חדש כי זה כאילו לטובת האוצר.
אלי גולדשמידט: אני רוצה שתעשה גם הגבלת תחולה.
ויצמן שירי: תכנון מפעל והקמתו זה חמש שנים.
אלי גולדשמידט: את האישור אתה יכול לקבל עכשיו.
ויצמן שירי: אני רוצה, שזה ישאר בלי הגבלת זמן.
אלי גולדשמידט: בכל מקרה, אם נשכנע אותו כן לעשות תחולה, אתה לא תטען נושא חדש.
אלי גולדשמידט: א' ברקן: לא.
ישראל כץ: אני מנסה לפתור לך זאת, ואתה קופץ.
אלי גולדשמידט: אם אנו מגבילים את התחולה, האם אתה מוותר על טענת נושא חדש?
אלי גולדשמידט: אי אפשר לעשות משא ומתן עם אנשי האוצר.
אלי גולדשמידט: הם אנשים קשים.
ישראל כץ: כמעט פתרנו את בעיית החוק שלו.
ישראל כץ: אם זה ישאר לגבי קרית-גת ואשקלון שכל עוד הממשלה מאריכה זאת כאיזור א', זה יחול עליו- - -
יוחנן כהן: מחר הוא ישנה זאת.
ישראל כץ: אתה תהיה בממשלה.
ישראל כץ: אם היא תשנה את זה, היא תשנה את זה.
ישראל כץ: אתה גם צריך להתפשר.
אלי גולדשמידט: חבר-הכנסת ישראל כץ, אתם משתלטים על הדיון, ואי אפשר שזה יהיה כך.
יעקב ליצמן: לא יעלה על הדעת, שנציג האוצר יעשה תרגיל - לדעתי, זה רק תרגיל כדי לטרפד את החוק - ולא ישלם על זה.
יעקב ליצמן: לכן, אני אומר שאם הוא בא ועומד על זה שכל הנושא הוא נושא חדש, אנו נכניס כל מיני דברים חדשים שבאמת לא היו בחוק שכאשר זה יבוא לוועדה גם הם יהיו בחוק.
יעקב ליצמן: אם הוא עושה פורים, אנו נעשה פורים עד הסוף.
יעקב ליצמן: לא יכול להיות שאדם יגיד על כל דבר "נושא חדש", והוא לא רוצה להסביר ויסביר זאת בוועדה.
יעקב ליצמן: אין לו את ההסברים עכשיו.
יעקב ליצמן: היושב-ראש גולדשמידט, אם אינך מצביע על זה עכשיו, אני אומר שאבוא בהסתייגות ונרחיב את זה עד הסוף.
אלי גולדשמידט: הוא מעלה זאת בכל מקרה כנושא חדש.
אלי גולדשמידט: גם אם אני מוריד חקלאות, הוא מעלה זאת.
ויצמן שירי: הוא לא מעלה.
ישראל כץ: הוא לא עושה את זה בגלל החקלאות.
אלי גולדשמידט: זו זכותו על-פי התקנון.
יעקב ליצמן: אם הוא לא מוריד את טענת נושא חדש, אני אומר שאנו נוסיף עוד עשרים סעיפים.
ויצמן שירי: עושים תרגילים.
ויצמן שירי: אינני מקבל את ההצעה של חבר-הכנסת ישראל כץ.
ויצמן שירי: אינני רוצה: לא נושא חדש ולא שום דבר.
ויצמן שירי: אני רוצה שמה שהיה ישאר.
ויצמן שירי: אני גם לא מוריד את הכימיקלים ולא שום דבר.
ישראל כץ: במקרה זה, אתה צודק.
אלי גולדשמידט: אולי תוותר על זה?
אלי גולדשמידט: הוא לא מוריד את הכימיקלים.
ויצמן שירי: זה כמו שזה, ואינני מוריד שום דבר.
אלי גולדשמידט: אבירם כהן, בגלל עמדת אמיר ברקן, ניסיתי לצמצם את תחולת החוק.
אלי גולדשמידט: תבין, שהורדנו זאת מ-38% לחלוקה מסויימת כך שחלק יהיה רק 24% וחלק - 38%.
אלי גולדשמידט: חבר-הכנסת שירי אמר פה את הטענה המרכזית של שר האוצר שוחט שאת כל סיפור הכימיקלים אנו מוציאים מהחוק.
ישראל כץ: גם תיירות.
אלי גולדשמידט: כדי לפשט את העניין, חבר-הכנסת ישראל כץ הציע פה הצעה טכנית לחלוטין - איזור ב' הופך להיות ל-א' דהיום קרי 24%, ואיזור א' שעושים לו שידרוג בנגב ל-38% בלי נושא הכימיקלים.
אלי גולדשמידט: עלתה פה עוד שאלה: מה קורה לגבי החקלאות?
אלי גולדשמידט: לדעתי, זה נושא שולי מאד מבחינה תקציבית שממילא נמצא פה, ולא התיירות.
אלי גולדשמידט: איננו מכניסים את התיירות.
אלי גולדשמידט: נציג האוצר, אמיר ברקן, אומר שהוא עושה מזה נושא חדש.
אלי גולדשמידט: כתוצאה מזה אומר חבר-הכנסת שירי: "אם הוא עושה מזה נושא חדש, אני חוזר להצעת החוק המקורית, ואז אי אפשר יהיה לטעון נושא חדש והיא תעלה הרבה יותר כסף".
אלי גולדשמידט: אני מציע, שלפני שזורקים פה אמירות באויר תשקלו את הדבר ותרים טלפון לשר האוצר שוחט.
אלי גולדשמידט: אני יודע שהוא לא תומך גם בנוסח היותר מרוכך, אך זה עדיף מהנוסח היותר קשה.
אלי גולדשמידט: זה עניין של שכל ישר.
אלי גולדשמידט: אני מבקש שתעשו זאת.
אלי גולדשמידט: בינתיים, אני עובר לחבר-הכנסת ישראל כץ, ואחר כך אנו נראה מה אנו עושים עם זה.
אלי גולדשמידט: בינתיים, אני מבין שכנראה אין טענת נושא חדש, ואתם תבואו לכאן.
אבירם כהן: בינתיים, יש.
יוחנן כהן: בינתיים, אין לך על מה.
א' ברקן: האם הוא הוריד גם את החקלאות?
א' ברקן: אם כך, יש לנו הסתייגויות שר האוצר.
אלי גולדשמידט: הסתייגויות שר האוצר אתה יכול להעלות כמה שאתה רוצה.
אלי גולדשמידט: נכון לרגע זה, החוק במתכונתו המקורית.
אלי גולדשמידט: שינוי שמרכך אותו - בתמורה אתם לא מעלים נושא חדש.
יוסף יצחק פריצקי: יש הסתייגויות שר אוצר.
ח' דוקלר: בוא ונשב על זה.
א' שניידר: צריך, שיהיה ברור שאם גם מקבלים את הצעת הפשרה שהוצעה עכשיו, אני לא מסוגלת להעלות זאת היום.
אלי גולדשמידט: זה לא יעלה היום.
אלי גולדשמידט: שום דבר לא עולה היום.
אלי גולדשמידט: אם זה יעלה, זה יהיה בשבוע הבא.
אלי גולדשמידט: הצעת חוק לתיקון פקודת מס הכנסה (תיקון מס' 126) (זיכוי ממס לתושבי באר-שבע והנגב) (הוראת שעה), התשס"א-2001
אלי גולדשמידט: עתה, הצעת חוק לתיקון פקודת מס הכנסה (תיקון מס' 126) (זיכוי ממס לתושבי באר שבע והנגב) (הוראת שעה), התשס"א-2001.
ישראל כץ: במהלך הקריאות שלו הושקעה בחוק מחשבה והתייעצות, ולכן לדעתי כל דו-השיח בחוץ היה מיותר.
ישראל כץ: התייעצתי עם כל אחד מששת חברי ועדת המשנה ועם כל חברי הוועדה ועשיתי פשרות, כשהפשרה הכי גדולה היא בבאר-שבע - במקום 25% יהיו 12%, וזו הרי המסה הגדולה.
ישראל כץ: הלכתי פרטנית, וממש ניסיתי לקבוע איזה שהוא קריטריון.
ישראל כץ: לכן, אני משאיר את הצעתי בדיוק כמו שהיא ולא מזיז ישוב אחד מתוך ההצעה הזאת.
ישראל כץ: בנוסף, לא תהיה שום טענת נושא חדש.
ישראל כץ: כל הנימוקים הכלליים, שחיים דוקלר בצדק יעלה אותם, על מדיניות כוללת, לא עומדים בנושא הוראת שעה.
ישראל כץ: מראש מדובר בחריגה מהמדיניות הכוללת לתקופת זמן של שלוש שנים.
ישראל כץ: אתה רוצה לקרוא לזה נסיון?
ישראל כץ: אינני חושב שזה נסיון.
ישראל כץ: אבל, פעם אחת לעזור בצורה חריגה לאיזור, ולא צריך לנמק עכשיו את כל הציונות, כמו שהיושב-ראש גולדשמידט אומר, ולא צריך לפרט למה.
ישראל כץ: אני מדגיש,שאני רואה בנושא הזה תמריץ כלכלי.
ישראל כץ: יש כרגע שני חוקים כלכליים, וחוק אחד שהוא חוק חברתי, מאת חבר-הכנסת יצחק סבן, בענייני רווחה ממדרגה ראשונה שיש לו את הצידוק שלו.
ישראל כץ: שני החוקים - של חבר-הכנסת שירי ושלי - באים להמריץ פעילות כלכלית.
ישראל כץ: לגבי החוק הזה, אני מעריך שתוך שלוש שנים כמות הכסף שתיגבה בפועל מתושבי הנגב לא תפחת ממה שנגבית עכשיו, כי זה ימריץ באיזור הזה יותר פעילות כלכלית.
ישראל כץ: כל מי שמבין בכלכלה ובמה שקורה מבין זאת.
ישראל כץ: ליותר גורמים יהיה להם יותר אינטרס לעבוד יותר או להתחיל לעבוד באיזור הזה.
ישראל כץ: ההפסד לכאורה ייצא בשכר, חוץ מכל הבונוסים של חיזוק האיזור מבחינה לאומית, כשלפי דברי היושב-ראש גולדשמידט אינני נכנס כרגע בחדר הזה לתוך השיקולים.
ישראל כץ: לכן, חיים דוקלר, מראש, דו-השיח הצפוי בינינו פחות רלוונטי, כי אתה מדבר על מדיניות כוללת קבועה שגם זקוקה לריענון ולוועדות, והבטחתם - לא אתה, אלא הממשלה, כל הממשלות - להביא הנה את כל ההמלצות.
ישראל כץ: עובדה שעדיין לא באו.
ישראל כץ: פה מדובר על עשיית מעשה לשלוש שנים, כדי להמריץ את האנשים בכיוונים שאמרתי.
ישראל כץ: יש כאן הגיון.
ישראל כץ: אתה מדבר על איזור הערבה, ושואלים מדוע הוא רק 10%.
ישראל כץ: במכלול הדברים לקחנו את באר-שבע והנגב כאיזה שהוא CENTER שזה באמת הנגב.
ישראל כץ: מה שמסביבו, לא חשוב מצפון או מדרום, מכל הבחינות הוא פחות נגב בעינינו - אפילו מהבחינה הסוציואקונומית.
ישראל כץ: לגבי נושא עומר, להבים ומיתר, בהתחלה לא כללתי אותם בהצעה.
ישראל כץ: כאשר דובר על כך שהכל יהיה 25%, במופגן לא כללתי אותם כדי ליצור מוטיבציה לאנשים לגור בבאר-שבע, בערי הפיתוח או בישובים.
ישראל כץ: אבל, ברגע שנקבע נושא השידרוג והוא מוצע בצורה מאד רצינית שבקרית-גת זה מתחיל ב-10% ובמצפה-רמון זה נגמר ב-25% באופן יחודי וגם בערי הפיתוח דירגנו את מקצתן כ-20% והשאר כ-15% או 10%, אז גם היה קשה להימנע ממתן הטבה לאנשים שבכל זאת גרים בנגב.
ישראל כץ: נכון שהמצב בעומר הוא כנראה יותר טוב מאשר בלהבים או במיתר שאלה ישובים הרבה יותר קהילתיים ורגילים, ואינני בטוח שגרים שם מליונרים, אבל אי אפשר היה לקפח בצורה בוטה מדי כשנפתח לנו הפתח כתוצאה מהשידרוג הזה, ואז נותנים להם 7%.
ישראל כץ: לפי החלטת בג"ץ ולא לפי החלטת ממשלה, כפר ורדים בצפון מקבל 15%, כשזה אותו סוג אוכלוסיה, וזאת בגלל המיקום הגיאוגרפי.
ישראל כץ: הגדרנו את הנגב כמקום יחודי.
ח' דוקלר: מגדל העמק מקבלת 3%.
ישראל כץ: האם אתה שואל אותי האם זה בסדר?
ישראל כץ: - זה לא בסדר.
יוחנן כהן: היא קיבלה 1.125 מיליארדי דולרים.
אלי גולדשמידט: אני רוצה שכל אחד ידבר בנפרד.
אלי גולדשמידט: ניהול ועדת הכספים הפך להיות ממש סיוט.
אלי גולדשמידט: אינכם יודעים כמה זה קשה.
אלי גולדשמידט: חיים דוקלר לא היה צריך להתפרץ באמצע דברי חבר-הכנסת ישראל כץ, ואתה, חבר-הכנסת יצחק כהן, לא היית צריך להגיב.
ישראל כץ: אין לי אינטרס להשוואה בין איזורים, כי אף אחד לא עוקר עכשיו ממגדל העמק לגור בירוחם בגלל ההטבה.
ישראל כץ: התמריץ הזה בא לחזק את הקיים, להגביר יותר שעות עבודה של שעות נוספות, משמרות וכו' אצל אנשים שבלאו הכי עובדים ויהיה להם יותר תמריץ.
ישראל כץ: אם הוא כבר בא לצרף אוכלוסיה, אז קודם כל זה את הסטודנטים, הצעירים והחיילים המשוחררים שנולדו שם כדי שיהיה להם תמריץ חיובי לא לעזוב שם.
ישראל כץ: אינני רואה כמעט מצב, שמישהו סתם יבוא עכשיו למען כמה אחוזים.
ישראל כץ: אינני הולך לעבור לירוחם עכשיו, כדי לקבל את ההטבה הזו.
ישראל כץ: האם אדם עוקר סתם ממקומו למען חישוב שהוא עושה?
אלי גולדשמידט: חבר-הכנסת ישראל כץ, עכשיו, אתה מדבר על ציונות.
אלי גולדשמידט: לך לצד הטכני.
ישראל כץ: זו לא ציונות.
ישראל כץ: אני אומר את הדברים מבחינה כלכלית.
ישראל כץ: אני מדבר לגבי ההערה בעניין מגדל העמק.
אלי גולדשמידט: יש לך פה רשימת ישובים.
אלי גולדשמידט: למה לא הכנסת אותם כמועצות?
ישראל כץ: רציתי להיות כל כך בסדר.
ישראל כץ: באיזור לכיש מה שמצפון לכביש לגבי שלושה ישובים, ואולי לא הייתי בסדר בזה, זה נעשה במקום לכתוב "מועצה איזורית לכיש".
אלי גולדשמידט: הם יתחילו להגיד שקיפחו אותם.
אלי גולדשמידט: למה שלא תלך לפחות לגבי הישובים הכפריים לפי מועצות?
אלי גולדשמידט: הכנסת פה את כרמיה, זיקים ואת יד מרדכי.
אלי גולדשמידט: למה לא הכנסת כל המועצה האיזורית?
ישראל כץ: זה כל המועצה, למעט שלושה ישובים.
ישראל כץ: הישובים הצפוניים היו הודיה ונצנים- - -
יוחנן כהן: היום, כל הוילות שם - במושבים האלה.
אלי גולדשמידט: תיכף נדבר על אשקלון.
אלי גולדשמידט: ישראל כץ: הודיה, ניצנים ועוד ישוב שהם צפונית יותר - לא כללתי אותם.
אלי גולדשמידט: מושב מנוחה במועצה האיזורית לכיש ושדה מנשה לא כללתי.
אלי גולדשמידט: אם באותה מועצה כפרית יש לך ישובים שכן וישובים שלא, לדעתי אתה נכנס לצרות.
אלי גולדשמידט: תשקול זאת.
ישראל כץ: במקרה הזה, אני יכול לכתוב "מועצה איזורית חוף אשקלון" ו"מועצה איזורית לכיש".
ישראל כץ: אבל, בשפיר יש מספר ישובים שהם דרומית לקרית-גת, וכך בנו את המועצות, ואותם כתבתי.
אלי גולדשמידט: האם זה רק בשפיר?
ישראל כץ: אני יכול להשאיר בשפיר, ולגבי השאר לכתוב: מועצה איזורית חוף אשקלון ומועצה איזורית לכיש.
ישראל כץ: שדה-יואב יפול כאן, כי מועצה איזורית יואב לא נכללת.
ח' דוקלר: יש את משואות יצחק.
ח' דוקלר: מה עם ניר ישראל?
ישראל כץ: את ניר ישראל לא כללתי, כי זה חוף אשקלון.
ח' דוקלר: אבל, אם תלך על חוף אשקלון, אני מפחד שאתה תכניס ותגיע לקרית-מלאכי.
ישראל כץ: נכניס שלושה ישובים: ניר-ישראל, ניצנים- - -
אלי גולדשמידט: נבדוק את הנקודה הזאת--
ישראל כץ: --ונחליט.
ישראל כץ: גרים שם שבעים משפחות.
ח' דוקלר: יהיו בג"צים.
ח' דוקלר: היו"ר א' גולדשמידט: אין מועצה איזורית אילות, ומועצה איזורית ערבה לא קיימת.
ח' דוקלר: אין ערבה.
ח' דוקלר: יש ערבה תיכונה.
אלי גולדשמידט: למה את המועצות האיזוריות האלה אתה שמת רק בפסקה (2) - אלה שהן מאד דרומיות?
אלי גולדשמידט: למה זה 10% ומישהו שעל-יד אשקלון גם 10%?
ישראל כץ: בגלל חבר-הכנסת שירי.
ישראל כץ: חבר-הכנסת שירי, אתה דרשת במסגרת ההסכמים עם החברים.
אלי גולדשמידט: יש כמה צרכים לעשות עוד איזה שהוא שיקול.
יוחנן כהן: אני רואה פה את רשימת הישובים, ואני אומר שקו רוחב 120 חוצה לכיוון השכונות הדרומיות של אשקלון ובהחלט אפשר להגדיר אותן בקטגוריה של סעיף 11ב(א)(2).
ח' דוקלר: האם לחתוך את אשקלון?
יוחנן כהן: איפה שקו רוחב 120 עובר.
ויצמן שירי: אתה רוצה לחזק איזורים.
אלי גולדשמידט: אינך יכול לחתוך עיר.
יוחנן כהן: למה בשיקום שכונות כן חתכו?
אלי גולדשמידט: בנהריה היה אותו סיפור.
אלי גולדשמידט: חלק גדול מנהריה מחוץ לטווח הקטיושות, אבל כל נהריה בתוך זה.
יוחנן כהן: היו דברים מעולם.
אלי גולדשמידט: זה מה שאני אומר: או כל אשקלון או כלום.
יוחנן כהן: אם עומר - אז גם אשקלון.
יוחנן כהן: ההסתייגות שלי היא על קו רוחב 120, ומדובר על ההגדרה שבסעיף 11ב(א)(2).
משה גפני: חבר-הכנסת יצחק כהן, איפה עובר קו רוחב 100?
אלי גולדשמידט: עכשיו, אנו לא בנושא קו רוחב 100, אלא בנושא הטבות מס.
ישראל כץ: אני מקבל את ההערה שלך לגבי לכיש וחוף אשקלון.
אלי גולדשמידט: זה דבר טכני.
ישראל כץ: לא כדאי לסבך זאת, בגלל שני ישובים.
ח' דוקלר: אנו קיבלנו את הצעת החוק לפני שבוע, וברצוני לציין בצורה הכי ברורה שככל שאנו מתעמקים בה אנו מוצאים בה סתירות: סתירות כלפי ההגיון לעזור לנגב, סתירות בין הנגב לצפון וגם סתירות של הצעת החוק הזו שמתייחסת לנגב אל מול החוק הקיים לגבי שאר הארץ, ואפרט למה אני מתכוון.
ח' דוקלר: תחילה, ברצוני לבוא ולהגיד, בצורה חד-משמעית, שמבדיקת הנתונים יסודית שעשינו עד אתמול בלילה על סמך נתוני הלשכה המרכזית לסטטיסטיקה ונתוני מינהל הכנסות המדינה, כאשר אנו לוקחים בחשבון שרמת ההכנסות בנגב נמוכה ב-20% מרמת ההכנסה הממוצעת בשאר הארץ, עולה שעלות החוק כמו שהיא היא כמיליארד שקל, ולא בטוח שזה לא מוטה כלפי מטה.
ישראל כץ: אמרתם: 150 עד 200 מליון שקל.
ח' דוקלר: אני אומר לך, שאתמול ישבנו לפי הנחות, לפי כל ישוב, לפי הנחות של 20% הפחתה.
ח' דוקלר: העלות היא מיליארד שקל.
יוחנן כהן: תביא את הנתונים, ואנו נחבר אותם.
יוחנן כהן: ח' דוקלר: יש פה סתירה כלפי הנגב, שכן נותנים פה לישובים דרומיים את אותה הנחה כמו לישובים בצפון הנגב.
יוחנן כהן: לא יתכן שאופקים תקבל כמו ירוחם ודימונה, כאשר המרחק ביניהם הוא 70 ק"מ.
יוחנן כהן: יש פה סתירה, שנותנים לישובי הערבה כמו שנותנים לישובים מצפון לאשקלון.
יוחנן כהן: יש פה את משען וברכיה, וזיקים ונתיב-העשרה.
ישראל כץ: זה דרומה לאשקלון.
ח' דוקלר: שנית, אין פה תקרה.
ח' דוקלר: לכל קו הצפון יש היום תקרה.
ח' דוקלר: לבית-שאן, ליהודה ושומרון ולכל החקיקה הקיימת יש היום תקרה.
אלי גולדשמידט: אשכנע את חבר-הכנסת ישראל כץ להכניס תיקרה.
אלי גולדשמידט: תכניס תיקרה.
אלי גולדשמידט: למה בקו העימות תהיה תקרה, ובנגב - לא?
ישראל כץ: את זה הם עשו בחוק ההסדרים.
ישראל כץ: לא היו תקרות, והם עשו 'טריק' לפני שנה.
ח' דוקלר: לא.
ח' דוקלר: ביהודה ושומרון יש תקרות, ובכל הארץ יש תקרות.
ויצמן שירי: אם כך, למה הסכמתם עד היום שביהודה ושומרון כן יהיו הנחות ולא זעקתם לשמים?
ח' דוקלר: אינני נכנס לזה.
ח' דוקלר: יש פה סתירות.
אלי גולדשמידט: האם אתם רוצים לסיים את החוק או שאתם רוצים להתפלסף?
אלי גולדשמידט: מה עכשיו עניין יש"ע לזה?
אלי גולדשמידט: יש לנו חוק, וביקשתי - גם מנציגי הממשלה - להתייחס לחוק כפי שהוא ולנסות לעשות מקצה שיפורים אם ניתן.
ח' דוקלר: יש פה סתירות אל מול כל המצפים בגליל שנמצאים בריחוק יותר גדול.
ח' דוקלר: כרמיאל מקבלת 5% עם תיקרה.
ישראל כץ: אתה נגד העדפה לנגב.
ישראל כץ: ח' דוקלר: כל גוש שגב, תפן וכל האיזורים האלה לא מקבלים היום הטבה, כי היה הגיון עד היום שנותנים רק לאיזורים שמסביב לגבולות ויהודה ושומרון - בישובים מרוחקים.
ישראל כץ: פה נותנים לישובים שנמצאים במרחק של שלושת רבעי שעה נסיעה מתל-אביב.
ישראל כץ: בנוסף, יש פה פתח לפיקציות אדירות.
ישראל כץ: אנו לא נמצא אנשים עוברים לגור, ונמצא אנשים נוסח נהריה: עוברים ב'איסרבלוף' ושוכרים דירה בבאר-שבע או בקרית-גת.
ויצמן שירי: יש רמאים.
ויצמן שירי: אנו מדינת חוק.
אלי גולדשמידט: זה תמיד נכון.
אלי גולדשמידט: אם מגיע - מגיע.
אלי גולדשמידט: אתה תילחם בפיקציות עם האמצעים שיש לך.
ח' דוקלר: יש פה עניין של היערכות אדמיניסטרטיבית אדירה.
ח' דוקלר: אנו מדברים ב-150 אלף תושבים פוטנציאליים שאמורים להכנס, 150 אלף מועסקים, וזה דורש התארגנות.
אלי גולדשמידט: יש לי תפקיד, שאני גם צריך להוציא מפה פרודוקציה ולא רק לדבר.
אלי גולדשמידט: ברצוני להבין מה הן ההערות המרכזיות.
אלי גולדשמידט: הערה אחת היא לגבי סתירות פנימיות, קרי איזורים יותר מרוחקים שמקבלים פחות.
אלי גולדשמידט: אני, אישית, מסכים שלא יכול להיות שישובי הערבה יקבלו רק 10% וצריך להעלותם בזה.
אלי גולדשמידט: מה היה עניין אופקים שהזכרת?
ח' דוקלר: יש את עניין אופקים, ויש את עניין הערבה.
ויצמן שירי: לגבי אופקים, אינני מסכים איתו.
ויצמן שירי: אני רוצה להגיד משהו לעניין.
אלי גולדשמידט: אני מנסה לתמצת את הדברים.
אלי גולדשמידט: אם אתה רוצה - תחליף אותי ותעשה אתה את הישיבה איך שאתה מבין.
אלי גולדשמידט: המותר לי קודם להבין מה הן הערותיו ולהגדירן, כדי שנדע אחת לאחת ונתמודד איתן?
אלי גולדשמידט: הערה אחת לא נקבל, והערה שניה נקבל בשינוי.
אלי גולדשמידט: תן לי לנהל דיון.
אלי גולדשמידט: הרי אני איתך לכל אורך הדרך.
אלי גולדשמידט: מה היתה ההערה השניה, שהיתה לגבי הערבה?
ח' דוקלר: אופקים מקבלת את אותו הדבר כמו ירוחם, וירוחם נמצאת דרומית לאופקים ב-70 ק"מ.
אלי גולדשמידט: זה נושא בהחלט ראוי.
אלי גולדשמידט: סמדר אלחנני, רישמי את ההערות האלה.
אלי גולדשמידט: מה היא ההערה השלישית?
ח' דוקלר: ישובים שמסביב לאופקים - לפי ההצעה, אופקים מקבלת 20%, וישובים שלידה כמו פטיש, מסלול ורנן מקבלים רק 10%--
ישראל כץ: 15%.
ח' דוקלר: --או 15%.
ח' דוקלר: כעקרון, אם הולכים, ואני מקווה מאד שלא, חייבים להוריד את הקו מלכתחילה.
ח' דוקלר: יש פה ישובים שנמצאים במרחק של קילומטר מאשקלון ואפילו צפונית לאשקלון.
יוחנן כהן: פתרנו את זה.
ח' דוקלר: לכן, חייבים להוריד את הקו למטה.
ח' דוקלר: פה אני מדבר באמת במלוא האחריות: כשאני מסתכל אל מול האחוזים האחרים במדינה, אין הצדקה לעשות אחוזים כאלה.
ח' דוקלר: הצעת חוק לעידוד השקעות הון (תיקון מס' 51) (הטבות למפעלים בנגב), התשס"א-2001
אלי גולדשמידט: חבר-הכנסת שירי, לא יהיה נושא חדש.
אלי גולדשמידט: חוזרים לחוק כפי שהוא.
אלי גולדשמידט: אבירם כהן, דע לך ששר האוצר שוחט יהיה אחראי שכל הכימיה גם תקבל.
אלי גולדשמידט: צריך, שהוא לא יבוא בטענות.
אלי גולדשמידט: צריך, שיהיה לו ברור שהוא סידר שכל מפעלי הכימיה גם יקבלו.
אלי גולדשמידט: זה על אחריותו של השר שוחט.
אלי גולדשמידט: אני אומר שוב, שאנו רצינו לשנות זאת והוא מנע זאת.
אלי גולדשמידט: אבירם כהן, אני לא בטוח שהוא יודע את הכל.
אלי גולדשמידט: תתאר לו את הדברים עד הסוף.
אלי גולדשמידט: זה מה שנקרא: אני אוציא לעצמי שתי עיניים, כדי להוציא לך עין אחת.
אלי גולדשמידט: הצעת חוק לתיקון פקודת מס הכנסה (תיקון מס' 126) (זיכוי ממס לתושבי באר-שבע והנגב) (הוראת שעה), התשס"א-2000
אלי גולדשמידט: אנו חוזרים להצעת החוק לתיקון פקודת מס הכנסה (תיקון מס' 126) (זיכוי ממס לתושבי באר שבע והנגב) (הוראת שעה), התשס"א-2000.
ח' דוקלר: יש שלוש נקודות נוספות מרכזיות: ראשית, להוריד את הקו של הדרום ובעיקר של אשקלון - להוריד את הקו של הנגב אל מתחת לקו של אשקלון.
ח' דוקלר: לא יעלה על הדעת שישובים שנמצאים קילומטר מאשקלון יקבלו, אם באמת רוצים לעודד את הנגב.
ח' דוקלר: שנית, אם דיברנו על הכנסת אשקלון, לא יתכן להכניס את עומר, להבים ומיתר גם אם זה 7%.
ח' דוקלר: זה כמו בית-שאן.
ח' דוקלר: בבית-שאן יש הנחה, ופה אפילו נתנו לעומר וללהבים.
ח' דוקלר: אף אחד לא יעזוב את עומר ואת להבים, אם לא יהיו ה-7%.
ח' דוקלר: לכן, למה לסבסד את האוכלוסיות העשירות האלה?
ח' דוקלר: אינך מעודד שום דבר בזה.
ח' דוקלר: שלישית, בואו ונחשוב קונסטרוקטיבית על הורדת כל האחוזים ברמה מסויימת.
ח' דוקלר: אי אפשר להתחיל ברמת אחוזים כזו של 12% ו-10%, כאשר בגליל מקבלים 5% ו-7% וביהודה שומרון ישובים מרוחקים מקבלים 7%.
ח' דוקלר: אם כבר, בואו ותורידו את כל הרמה.
ח' דוקלר: אני מקווה, שזה יירד לגמרי.
ויצמן שירי: לגבי טענתו על אופקים, מר דוקלר ידידי, האם אתה מכיר את המושג "אשכולות"?
ח' דוקלר: כן, אני מכיר.
אלי גולדשמידט: ברור שאופקים שונה מאלה שסובבים אותה.
ויצמן שירי: אשכול 2 - מבחינה סוציואקונומית, זה הישוב היהודי היחיד במדינת ישראל--
ח' דוקלר: --העירוני.
ויצמן שירי: --העירוני.
ויצמן שירי: אשכול 2 הוא במצב סוציואקונומי שחבל לך על הזמן.
ח' דוקלר: האם בפטיש ורנן זה יותר?
ח' דוקלר: ו' שירי: תעלה להם ל-20%.
ח' דוקלר: לא להוריד את אופקים.
ח' דוקלר: זה כל האיזור שם.
אלי גולדשמידט: מי שמרויח 25-30 אלף שקל בחודש לא תשים לו תיקרה?
אלי גולדשמידט: למה אני צריך לעודד אנשים עשירים?
ישראל כץ: האם אדם שמרויח 10,000 ש"ח זה עשיר?
אלי גולדשמידט: חבר-הכנסת ישראל כץ, אני הולך איתך לכל אורך הדרך, אבל זה לא בסדר.
ישראל כץ: אתה מרוקן את החוק מתוכן.
אלי גולדשמידט: לא נכון.
אלי גולדשמידט: זה כך, אם אני קובע תיקרה?
ישראל כץ: האם אתה רוצה רק עניים בנגב?
ישראל כץ: אינני רוצה חוק לעניים.
אלי גולדשמידט: זה לא חוק לעניים.
אלי גולדשמידט: מי שמרויח 10,000 שקל בחודש איננו עני.
אלי גולדשמידט: האם מי שמרויח מליון שקל גם צריך לקבל זאת?
אלי גולדשמידט: ! תקבע תיקרה.
ויצמן שירי: 50 אלף שקל.
ישראל כץ: 50 אלף שקל.
אלי גולדשמידט: ארבע פעמים השכר הממוצע, שזה 25 אלף שקל.
ויצמן שירי: זה לא מספיק.
ויצמן שירי: היו"ר א' גולדשמידט: חמש פעמים השכר הממוצע.
ויצמן שירי: בוא ונקבע תיקרה.
ויצמן שירי: אי אפשר בלי תיקרה.
ויצמן שירי: אי אפשר לתת את זה בלי גבול.
ויצמן שירי: 32 אלף שקל.
ויצמן שירי: האם השכר הממוצע הוא 6,200 ש"ח?
ח' דוקלר: בערך.
ויצמן שירי: חמש פעמים זה 31 אלף ש"ח.
ישראל כץ: מי אמר שזה 6,000 ש"ח?
אלי גולדשמידט: אותו מרצה - גם אם הוא מרויח 40 אלף ש"ח, הרי שעד ה-30 אלף ש"ח הוא יהנה אבל על 10,000 הש"ח האחרונים הוא ישלם את המס המלא.
אלי גולדשמידט: אנו לא יכולים להיות שודדים.
ישראל כץ: לא על 10,000 ש"ח.
ישראל כץ: האם אנו צריכים רק נזקקים?
אלי גולדשמידט: לא אמרתי, שהתיקרה היא 10,000 ש"ח.
אלי גולדשמידט: דיברת על חוק לעניים, ואמרתי לך שמי שמקבל 10,000 ש"ח יהנה וזה לא עני.
ויצמן שירי: היושב-ראש, אני מקבל זאת - חמש פעמים השכר הממוצע.
ישראל כץ: מה הוא השכר הממוצע?
אלי גולדשמידט: מה היא התיקרה בצפון?
אלי גולדשמידט: האם אתה מסכים שזו צריכה להיות אותה תקרה כמו בצפון?
ישראל כץ: בצפון עשו להם תרגיל.
ישראל כץ: עשו צחוק.
ויצמן שירי: כמה זה בנהריה?
ח' דוקלר: התיקרה היא 460 אלף ש"ח, ובית-שאן- - -
אלי גולדשמידט: אני מדבר על הצפון.
אלי גולדשמידט: כמה זה בחודש?
אלי גולדשמידט: מה התיקרה בעכו?
ח' דוקלר: בעכו זה אותו דבר כמו בשלומי.
ח' דוקלר: תחלק 460 אלף ש"ח ב-12, והתוצאה היא: 35-40 אלף ש"ח.
אלי גולדשמידט: אנו באותה תיקרה כמו בצפון.
ישראל כץ: אני לא עושה תיקרה כמו בצפון.
אלי גולדשמידט: חמש פעמים השכר הממוצע זה כמו בצפון, ולכן תן את החמש פעמים.
ישראל כץ: אם זה בצפון, זה גרוע מאד.
ישראל כץ: זה פוגע בבעלי עסקים.
אלי גולדשמידט: זה חמש פעמים השכר הממוצע.
ישראל כץ: אני מתנגד לחלוטין לעניין הזה.
ויצמן שירי: חבר-הכנסת ישראל כץ, השכר הממוצע הוא 6,800 ש"ח.
ישראל כץ: אמרת "50 אלף ש"ח", וזו נראית לי מגבלה.
ס' אלחנני: אתם מדברים על החצי העליון של העשירון העליון.
ס' אלחנני: הם לא שמים לב לזה.
אלי גולדשמידט: אני מציע, שזה יהיה חמש פעמים השכר הממוצע.
אלי גולדשמידט: עד התיקרה הוא יהנה.
אלי גולדשמידט: מעבר לתיקרה, הוא ישלם מס.
אלי גולדשמידט: כל אחד יהנה עד התיקרה.
אלי גולדשמידט: מהתיקרה ואילך הוא יתחיל לשלם מס.
יוחנן כהן: עד 34 אלף ש"ח הוא יהנה.
ויצמן שירי: מדובר בשכר הממוצע במשק.
יוחנן כהן: תכניס את ההגדרה במפורש בחוק.
אלי גולדשמידט: רבותי, אנו נסכים על תיקרה.
ישראל כץ: תיאורטית, מי שמרויח 34 אלף ש"ח ברוטו וגר בבאר-שבע ויקבל הנחה של 12% - כמה כסף זה נותן לו?
ישראל כץ: כמה זה נותן לו ממה שיש לו היום?
ישראל כץ: כמה היא התוספת?
ישראל כץ: בוא ונבהיר זאת.
ויצמן שירי: 4,080 ש"ח.
ח' דוקלר: אם אתה מדבר על 12% כדוגמא והוא מרויח 30 אלף ש"ח, אתה עושה לו חישוב מס רגיל, ויוצא לו, נניח, 8,000 ש"ח מס לשלם לפני ההנחה, וסתם אני 'זורק' זאת לצורך הדוגמא.
ח' דוקלר: 12% מ-30 אלף ש"ח זה כ-3,500 שקל.
ח' דוקלר: את ה-3,500 ש"ח אתה מוריד מה-8,000 ש"ח.
ח' דוקלר: זו הטכניקה.
ויצמן שירי: זה מה שאמרתי: 4,080 ש"ח.
ח' דוקלר: אם אתה לוקח ארבע פעמים או חמש פעמים השכר הממוצע, ונניח שזה יוצא חמש פעמים 30 אלף ש"ח - אתה עושה לו את אותו תרגיל שאמרתי: על 30 אלף ש"ח הוא מקבל את ה-3,500 ש"ח, ועל ההפרש של 5,000 הש"ח הוא משלם רגיל.
ח' דוקלר: ישראל כץ: כמה זה חמש פעמים השכר הממוצע?
אלי גולדשמידט: 32 אלף ש"ח.
אלי גולדשמידט: היום השכר הממוצע הוא 6,000 שקל ומשהו.
ויצמן שירי: 34 אלף ש"ח.
ויצמן שירי: היא אומרת, שהשכר הממוצע הוא 6,800 ש"ח.
יצחק סבן: האם זו הנחה מחושבת מהמס או מהברוטו?
אלי גולדשמידט: מהברוטו.
אלי גולדשמידט: מנכים את זה מהמס שהוא צריך לשלם כאילו אין הנחה.
ישראל כץ: מה עם אדם שמרויח 5,000 ש"ח ברוטו?
ישראל כץ: האם זה יתן לו מאה ש"ח?
אלי גולדשמידט: זה לא יתן לו כלום.
ישראל כץ: לכן, אני שואל: מה הרעש שעושים כאן כל הזמן?
ויצמן שירי: כמה משלמים מס שולי?
ח' דוקלר: תלוי כמה ילדים יש לו.
ויצמן שירי: משלמים 20% - נכון?
ישראל כץ: רק בגלל הופעתו האמיצה והמשכנעת של חיים דוקלר, אני מסכים לתיקרה של חמש פעמים השכר הממוצע.
ח' דוקלר: עדיין לא גמרתי את ההופעה.
ח' דוקלר: ו' שירי: חיים דוקלר, הורדת חצי מהסיפור.
ישראל כץ: עד התיקרה כל אחד יהנה מההנחה.
יוחנן כהן: צריך, שזה יהיה כתוב.
ישראל כץ: זה יירשם בפרוטוקול.
אלי גולדשמידט: זה לא שכאשר אתה עובר את התיקרה, אתה מאבד את כל ההנחה.
יוחנן כהן: זה לא ברור.
אלי גולדשמידט: חיים דוקלר, ראשית, אני מודיע לך שאמור להגיע לכאן דיון בנושא ישובי הצפון, ואנו נוכל לעשות אז את ההתאמה.
אלי גולדשמידט: שנית, מה שמבקר המדינה כתב לגבי הנגב הוא לא כתב לגבי הגליל.
ח' דוקלר: הוא לא עשה בדיקה לגבי הגליל.
אלי גולדשמידט: אני, כתושב הגליל, אומר לך שאני חושב שהנגב היום נמצא במצב יותר קשה מהגליל.
ויצמן שירי: זה בטוח.
אלי גולדשמידט: שלישית, יש כמה דברים שאנו כן רוצים לשנות, ואני מבקש שישונו.
אלי גולדשמידט: ראשית, שתי המועצות של הערבה - אני מציע להעלותן לדרגה של--
ישראל כץ: --15%.
ישראל כץ: היו"ר א' גולדשמידט: --15%.
ישראל כץ: אנה שניידר, יש לשנות זאת כך שהערבה התיכונה ואילות צריכות לעלות לרמה של 15%.
ח' דוקלר: דרך אגב, אילות זה גם אילת.
אלי גולדשמידט: אם כך, יהיה גם אילת.
אלי גולדשמידט: האם לא מגיע לאילתים?
ויצמן שירי: הם מקבלים את המע"מ.
אלי גולדשמידט: לדעתי, המועצה האיזורית אילות לא כוללת את אילת.
אלי גולדשמידט: המועצה האיזורית אילות היא גוף אחר מאילת.
ח' דוקלר: הם יבואו ויצעקו.
אלי גולדשמידט: הם יבואו ויצעקו.
אלי גולדשמידט: האם אתה יודע כמה שנים אנשי המועצה האיזורית אילות צועקים על הטבות שיש באילת ואין להם?
ח' דוקלר: הם קיבלו.
א' שניידר: אבל, היום כולם ב-10%.
ויצמן שירי: חיים דוקלר, האם באילות משלמים מע"מ?
אלי גולדשמידט: תקשיבו מה אני אומר ומה סוכם, ואל תעלו דברים שלא סוכמו.
אלי גולדשמידט: אמרנו שהמועצה האיזורית אילות והמועצה האיזורית הערבה התיכונה, או איך שקוראים לה, עולות לרמה של 15% והשאר נשאר אותו הדבר.
אלי גולדשמידט: למה להעלות דברים אחרים?